smcproject/ml-wiki-sentences huggingface dataset:
ബ്രിട്ടീഷ് ഭരണം മുതൽ കൊൽക്കത്തയിൽ താമസിച്ചിരുന്ന ഒരു ചെറിയ ചൈനീസ് സമൂഹമാണ് ഇത് ആദ്യം വികസിപ്പിച്ചതെന്ന് കരുതപ്പെടുന്നു.
രണ്ട് ഘട്ടങ്ങളായുള്ള തയ്യാറെടുപ്പിൽ, ആദ്യ ഘട്ടത്തിൽ സുഗന്ധവ്യഞ്ജനങ്ങളും ചോളം ധാന്യമാവും ചേർത്ത്  അതിൽ കോളിഫ്ളവർ ഇതളുകൾ മുക്കി വറുത്തെടുക്കേണ്ടതുണ്ട്.
രണ്ടാമത്തെ ഘട്ടത്തിൽ, ഇവ, അരിഞ്ഞ സവാള, കുരുമുളക് , വെളുത്തുള്ളി മുതലായവ ചേർത്ത് സോയ, മുളക് സോസ് എന്നിവ ഉപയോഗിച്ച് വഴറ്റുന്നു.
ഗോബി മഞ്ചൂറിയന്റെ രണ്ട് വ്യത്യസ്ത വകഭേദങ്ങളുണ്ട്, വരണ്ടതും ഗ്രേവി ഉപയോഗിച്ചും.
കോളിഫ്ളവർ , ധാന്യം മാവ്, മൈദ മാവ് , സ്പ്രിംഗ് സവാള, മണി കുരുമുളക്, സോയ സോസ്, മുളക് സോസ്, അരിഞ്ഞ വെളുത്തുള്ളി,  കുരുമുളക് പൊടി തുടങ്ങിയ സാധാരണ ചേരുവകൾ ഉപയോഗിച്ചാണ് രണ്ട് വകഭേദങ്ങളും തയ്യാറാക്കുന്നത്.
ചില പാചകക്കുറിപ്പുകൾ പ്രകാരം,  രുചി വർദ്ധിപ്പിക്കുന്നതിന് മോണോസോഡിയം ഗ്ലൂട്ടാമേറ്റ് (എംഎസ്ജി) ഉപയോഗിക്കാൻ ആവശ്യപ്പെടുന്നുവെങ്കിലും, ആരോഗ്യപരമായ പ്രശ്നങ്ങൾ കാരണം ഇത് ഒഴിവാക്കുന്നവരുമുണ്ട് .
പാചകക്കുറിപ്പും വ്യക്തിഗത മുൻഗണനയും അടിസ്ഥാനമാക്കി ഇതിന്റെ രുചിയും വ്യത്യാസപ്പെടാം.
വ്യതിയാനങ്ങൾ സെമി-ഡ്രൈ ഗോബി മഞ്ചൂറിയൻ ഇതും കാണുക കവാടം: Food വറുത്ത ഭക്ഷണങ്ങളുടെ പട്ടിക പച്ചക്കറി വിഭവങ്ങളുടെ പട്ടിക അവലംബം
ഗോപീനാഥ് മൊഹാന്തി ഇംഗ്ലീഷ് വിലാസം https://ml.wikipedia.org/wiki/Gopinath_Mohanty
ഒറിയ സാഹിത്യത്തിലെ പ്രമുഖനായ എഴുത്തുകാരനാണ് ഗോപിനാഥ് മൊഹന്തി ( ഒറിയ : ଗୋପୀନାଥ ମହାନ୍ତି ).
ജ്ഞാനപീഠം , പദ്മഭൂഷൺ , കേന്ദ്ര സാഹിത്യ അക്കാദമി പുരസ്കാരം , സോവിയറ്റ് ലാൻഡ് നെഹ്രു പുരസ്കാരം തുടങ്ങി ഒട്ടനവധി പുരസ്കാരങ്ങൾ അദ്ദേഹം നേടിയിട്ടുണ്ട്.
ഗോബസ്ഥാൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Gobustan_National_Park
ഗോബസ്റ്റാൻ ദേശീയോദ്യാനം , ഔദ്യോഗികമായി ഗോബസ്റ്റാൻ റോക്ക് ആർട്ട് കൾച്ചറൽ ലാൻഡ്സ്കേപ്പ് എന്നറിയപ്പെടുന്നതും അസർബൈജാനിലെ ഗ്രേറ്റർ കോക്കസസ് മലനിരകളുടെ തെക്ക് കിഴക്കേ അറ്റം ഉൾക്കൊള്ളുന്നതുമായ മലകളും പർവ്വതങ്ങളും നിറഞ്ഞ പ്രദേശമാണ്.
ഇത് പ്രധാനമായും പിർസാഗത് , സുംഗൈറ്റ് എന്നീ നദികൾക്കിടയിൽ, ജെയ്‍രാൻകെച്ച്മാസ് നദീതടത്തിലാണ് സ്ഥിതിചെയ്യുന്നത്.
കാസ്പിയൻ കടലിൻറ പടിഞ്ഞാറേക്കരയിൽ, ബാകു വിന്റെ മധ്യഭാഗത്തുനിന്ന് ഏതാണ്ട് 64 കിലോമീറ്റർ തെക്കുപടിഞ്ഞാറായി ഗോബസ്ഥാൻ അധിവാസകേന്ദ്രത്തിനു പടിഞ്ഞാറായിട്ടാണ് ഈ ദേശീയോദ്യാനത്തിൻറെ കൃത്യമായ സ്ഥാനം.
ഗോബസ്റ്റാൻ ഭൂപ്രദേശങ്ങൾ അസംഖ്യം, ചിലപ്പോൾ ആഴത്തിലുള്ള മലയിടുക്കുകളാൽ (അസർബൈജിയൻ: ഗോബു) ഛേദിക്കപ്പെട്ടിരിക്കുന്നു.
ഗോബസ്റ്റാൻറെ ഭൂമിശാസ്ത്രപരമായ നാമത്തിനു കാരണം ഇതാണ്.
1966 ൽ ഗോബേസ്റ്റാൻ അസർബൈജാനിൻറെ ദേശീയ ചരിത്രപരമായ അടയാളമായി പ്രഖ്യാപിക്കപ്പെട്ടു.
ഇവിടുത്തെ പുരാതന കൊത്തുപണികൾ നിറഞ്ഞ ശിലകൾ, മറ്റ് അവശിഷ്ടങ്ങൾ,  മൺ അഗ്നിപർവ്വതങ്ങൾ (ചൂടുപിടിച്ച ചെളി പുറന്തള്ളുന്നത്), ഗ്യാസ് കല്ലുകൾ എന്നിവ സംരക്ഷിക്കുകയെന്ന ലക്ഷ്യമായിരുന്നു ഈ ദേശീയോദ്യാനത്തിൻറെ രൂപീകരണത്തിൻറെ പ്രധാന ലക്ഷ്യം.
ബോയുക്ഡാഷ്, കിച്ചിക്ഡാഷ്, ജിൻഗിർഡാഗ്,  യാസിലി കുന്നുകൾ തുടങ്ങിയവ മലകളെല്ലാംതന്നെ നിയമപരമായി സർക്കാർ സംരക്ഷണത്തിലുള്ളവയാണ്.
ഈ മലനിരകൾ ഗോബസ്റ്റാൻറെ തെക്ക് കിഴക്കായി കാസ്പിയൻ കടലിന് സമീപത്തായാണ് സ്ഥിതിചെയ്യുന്നത്.
2007-ൽ യുനസ്കോയുടെ ലോക പൈതൃക പട്ടികയിൽ ഗോബസ്റ്റാൻ ഇടംപിടിച്ചു.
ചരിത്രാതീത കാലഘട്ടത്തിലെ വേട്ടയാടൽ, ജീവജാലങ്ങൾ, സസ്യജാലങ്ങൾ, ജീവിതശൈലികൾ എന്നിവ കൊത്തി വച്ചിട്ടുള്ള ശിലാ ചിത്രങ്ങളുടെ രൂപഭംഗിയും ഗുണനിലവാരവും സാന്ദ്രതതയും അതുപോലെ ഈ പ്രദേശം പ്രതിഫലിപ്പിക്കുന്ന ചരിത്രാതീത കാലത്തിനും മധ്യകാലഘട്ടത്തിനും ഇടയിലുള്ള സാംസ്കാരിക തുടർച്ചയും കണക്കിലെടുത്ത് സാർവലൗകിക മൂല്യമുള്ള ഒരു പ്രദേശമായി ഇതു കണക്കാക്കപ്പെട്ടു.
ആർക്കിയോളജിക്കൽ സൈറ്റ്
സൂര്യൻ, കാറ്റ്, ഭൂകമ്പം, അന്തരീക്ഷനിലയിലെ വ്യതിയാനങ്ങൾ എന്നിവയുടെ സ്വാധീനത്താൽ നൂറ്റാണ്ടുകളിലൂടെ ഭീമൻ ചുണ്ണാമ്പു പാളികൾ അരികുകളിൽനിന്നു വേർപെട്ട് താഴ്‍വാരത്തിലേയ്ക്കു ഉരുണ്ടു വരുന്നു.
തകർന്നുകിടക്കുന്ന കൽക്കൂമ്പാരങ്ങളുടെ വിസ്മയകരമായ ദൃശ്യങ്ങൾ പ്രദർശിപ്പിക്കുന്ന പ്രദേശമാണിത്.
വലിയ അടരുകളായിട്ടുള്ള പാറക്കല്ലുകൾ എന്നിവ പരസ്പരം ചേർന്ന്, 20 വലുതും ചെറുതുമായ ഗുഹകൾ രൂപീകരിക്കപ്പെടുകയും ഇവിടെയുണ്ടായിരുന്ന നിവാസികൾക്ക് പ്രകൃതിദത്ത അഭയാർത്ഥികേന്ദ്രങ്ങളായി ഇവ നിലകൊണ്ടിരുന്നു.
1930 ൽ ഒരു കൂട്ടം ആളുകൾ ചരൽക്കല്ലു സംഭരിക്കാൻ ഇവിടെയെത്തിയപ്പോഴാണ് ഗോബസ്റ്റാൻറെ പുരാവസ്തുമൂല്യം ആദ്യമായി കണ്ടെത്തിയത്.
ഭീമൻ പാറകൾ, ഉരുളൻ കല്ലുകൾ എന്നിവ ഈ മേഖലയിൽ അത്യധികമാണ്.
പാറക്കല്ലിൽ തീർത്ത കൊത്തുപണികൾ ഒരു ഒരു ജീവനക്കാരൻ ശ്രദ്ധിക്കുകയും കൂടുതൽ പരിശോധനയ്ക്കിടെ മനുഷ്യനിർമ്മിതഗുഹകളും അതിൽ കൂടുതൽ ലിഖിതങ്ങളും രൂപങ്ങളും കണ്ടുപിടിക്കപ്പെട്ടു.
മൺ അഗ്നിപർവ്വതങ്ങൾ
അസർബൈജാനിലും കാസ്പിയൻ തീരത്തും ഏതാണ്ട് 400 ൽ അധികം മൺ അഗ്നിപർവ്വതങ്ങളുണ്ട്.
ലോകമെമ്പാടുമുള്ള ഇത്തരം മൺ അഗ്നിപർവ്വതങ്ങളടെ പകുതിയോളം വരുമിത്.
2001 ൽ, ബകുയിൽ നിന്നു 15 കിലോമീറ്റർ അകലെയുള്ള ഒരു മൺ അഗ്നിപർവ്വത്തിൽനിന്ന്  15 മീറ്റർ ഉയരത്തിലുള്ള അഗ്നിസ്ഫുലിംഗങ്ങൾ ഉയർന്നത് വാർത്തയായിരുന്നു.
സി.എൻ.എൻ ട്രാവലിൽ  ഗോബസ്റ്റാൻ മൺ അഗ്നിപർവ്വതങ്ങൾ 50 സ്വാഭാവിക അത്ഭുതങ്ങളിൽ ഒന്നായി ഉൾപ്പെടുത്തിയിരിക്കുന്നു.
നിരവധി ഭൂശാസ്ത്രജ്ഞരും, നാട്ടുകാരും, അന്താരാഷ്ട്ര സന്ദർശകരും ഫിറസ് ക്രാറ്റർ, ഗോബാസ്റ്റാൻ, സല്യാൻ തുടങ്ങിയ ഇത്തരം സ്ഥലങ്ങളിലേക്ക് ട്രെക്കിംങ് നടത്തുകയും ഔഷധഗുണമുള്ളതെന്നു വിശ്വസിക്കപ്പെടുന്ന മണ്ണിൽ സ്വയം പൊതിയുകയും സസന്തോഷം മടങ്ങുകയും ചെയ്യുന്നു.
ശരാശരി ഇരുപതു വർഷത്തിനിടയിൽ ഈ മൺ അഗ്നിപർവതങ്ങളിലൊന്ന് ഗോബസ്റ്റാനിൽ അതിശക്തമായി പൊട്ടിത്തെറിക്കുകയും, നൂറുകണക്കിന് മീറ്ററുകൾ ദൂരത്തിൽ ആകാശത്തിലേക്ക് അതിലെ അഗ്നി സ്ഫുലിംഗങ്ങൾ ഉയരുകയും ചുറ്റുമുള്ള പ്രദേശങ്ങളിൽ ടൺ കണക്കിനു ചെളി നിക്ഷേപിക്കുകയും ചെയ്യുന്നു.
അസർബൈജാനിലെ സൊരാഷ്ട്രിയൻ മതം 2,000 വർഷങ്ങൾക്ക് മുമ്പുതന്നെ ഈ ഭൌമശാസ്ത്ര പ്രതിഭാസവുമായി അടുത്തു ബന്ധമുള്ളതായിരുന്നു.
ഗോബസ്റ്റാൻ ദേശീയോദ്യാനത്തിലെ സസ്യലോകം മരുഭൂമികളുടേതിനും അർദ്ധ മരുഭൂമികളുടേതിനും ഒരു സമാനമായ അവസ്ഥയിലാണ്.
അതിൽ പുല്ലുകൾ, കുറ്റിച്ചെടികൾ , കാഞ്ഞിരം പോലെ സമാനമായ ദീർഘകാല സസ്യങ്ങളും ഉൾപ്പെടുന്നു.
കാട്ടുറോസ്, കുള്ളൻ ചെറി , ഹണിസക്കിൾ ,ചൂരൽ, കാട്ടു പിയർ, അത്തി , കാട്ടുമാതളം , കാട്ടുമുന്തിരി തുടങ്ങി മറ്റു പലതരം ചെറു  വൃക്ഷങ്ങളും സസ്യങ്ങളും കുറ്റിച്ചെടികളും കുന്നുകൂടിക്കിടക്കുന്ന കല്ലുകളും പാറകളും നിറഞ്ഞഭൂപ്രകൃതിയെ അലങ്കരിക്കുന്നു.
കഴിഞ്ഞ ദശാബ്ദങ്ങളിൽ ഗോബസ്റ്റാനിലെ ജീവജാലങ്ങൾ വളരെ ഷുഷ്കമായി അവസ്ഥയിലെത്തിയിട്ടുണ്ട്.
ഗോബസ്റ്റണിലെ സ്വാഭാവിക നിവാസികൾ അപൂർവ ജനുസുകളായ കുറുക്കൻ , ചെന്നായ , കാട്ടുമുയലുകൾ, കാട്ടു പൂച്ചകൾ , കാട്ടുപ്രാവുകൾ, വാനമ്പാടികൾ എന്നിവയും പലതരം പാമ്പുകളും പല്ലികളും മറ്റുമാണ് ഇവിടെയുള്ളത്.
ചിത്രശാല അവലംബം ↑ {{ cite web }} : Missing or empty | title= ( help ) ↑ UNESCO World Heritage: Gobustan Rock Art Cultural Landscape ↑ BBC News 29 October, 2001: Azeri mud volcano flares ↑ http://edition.cnn.com/travel/article/natural-wonder-bucket-list/index.html
ചീനവല ഇംഗ്ലീഷ് വിലാസം https://ml.wikipedia.org/wiki/Chinese_fishing_nets_(of_Kochi) ചീനവല - ചെറായി തീരത്തിനടുത്തുള്ള ജലാശയത്തിൽ നാട്ടിയിരിക്കുന്ന ചീനവല.
ഉയർത്തിവച്ചിരിക്കുന്നു ചീനവല ഉയർത്തിയത് വല ഉയർത്തുന്നു
കരയിൽ നിന്നും ആഴം കുറഞ്ഞ തീരങ്ങളിലേക്ക് നാട്ടുന്ന അസാധാരണമായ ഒരു മത്സ്യബന്ധന സംവിധാനമാണ് ചീനവല .
വലിയ മുള കൊണ്ടുള്ള ചട്ടത്തിൽ ഘടിപ്പിച്ചിട്ടുള്ള തൂങ്ങിക്കിടക്കുന്ന വലയാണിത് ഒരു കുമ്പിളിന്റെ ആകൃതിയിൽ വല ചട്ടത്തിൽ നിന്ന് താഴേക്ക് തൂങ്ങിക്കിടക്കും.
ചട്ടമടക്കം താഴേക്കും മുകളിലേക്കും ചലിപ്പിക്കാവുന്ന രീതിയിലായിരിക്കും ഈ സം‌വിധാനം ക്രമീകരിച്ചിരിക്കുന്നത്.
‌ കേരളത്തിലെ എറണാകുളം ജില്ലയിലെ കൊച്ചി നഗരത്തിലെ കായലിലും അടുത്തുള്ള പുഴകളിലും ചീനവലകൾ കാണപ്പെടുന്നു, എങ്കിലും കൊച്ചിക്കായലിലാണിതിന്റെ സാന്ദ്രത കൂടുതൽ.
കൊല്ലം ജില്ലയിലെ പരവൂർക്കായലിലും അഷ്ടമുടിക്കായലിലും ചീനവലകൾ അപൂർവമായി കാണാറുണ്ട്.
സാധാരണഗതിയിൽ കരയിലാണ് ചീനവലകൾ ഉറപ്പിക്കാറുള്ളതെങ്കിലും ചിലയിടങ്ങളിൽ ജലാശയങ്ങളിൽത്തന്നെയും ചീനവല നാട്ടാറുണ്ട്.
വെള്ളത്തിനടിയിൽ കുഴിച്ചിട്ട തൂണുകളിൻമേലാണ് ചീനവലയും അതുപ്രവർത്തിപ്പിക്കാൻ ആവശ്യമായ കപ്പിയും മറ്റും ഘടിപ്പിക്കുന്നത്.
ചെറായി കടൽത്തീരത്തിനടുത്തുള്ള ചിറയിലും മറ്റും ഇപ്രകാരം നാട്ടിയിരിക്കുന്ന ചീനവലകൾ കാണാം.
ജലാശയത്തിനുള്ളിൽ തൂണുകളിട്ട് അതിൻമേൽ സ്ഥാപിച്ചിരിക്കുന്ന ചീനവല - ചെറായി ചിറയിൽ നിന്നുള്ള കാഴ്ച വല പ്രവർത്തിപ്പിക്കുന്ന വിധം Cheena vala_Chinese fishing nets ചീനവല താഴ്ത്തിയത് വലയിൽ നിന്ന് മീൻ എടുക്കുന്ന വിധം
വലിയ കമ്പുകളിൽ നാട്ടിയ ഓരോ വലയ്ക്കും 20 മീറ്ററോളം വീതി കാണും.
ഓരോ വലയ്ക്കും 10 മീറ്ററോളം ഉയരവും ഉണ്ട്.
ഒരു കപ്പിയും വലിച്ചുകെട്ടിയ ഒരു വലയുമാണ് പ്രധാന ഘടകങ്ങൾ.
എതിർഭാഗത്ത് വലിയ കല്ലുകൾ കയറിൽ കെട്ടി പ്രതിബലങ്ങളായി ഉപയോഗിക്കുന്നു.
ഓരോ വലയും പ്രവർത്തിപ്പിക്കാൻ ചിലപ്പോൾ ആറ് മത്സ്യത്തൊഴിലാളികളെ വരെ വേണ്ടിവരും.
ഒരാൾ നടുക്കുള്ള പ്രധാന കമ്പിൽ കൂടി നടന്നാൽ പോലും വെള്ളത്തിലോട്ട് വല താഴ്ന്നുപോകുന്ന വിധത്തിൽ സന്തുലനാവസ്ഥയിലാണ് ചീനവലകൾ.
വല ഉയർത്തുന്നതിനു മുൻപ് കുറച്ചു നേരത്തേക്കുമാത്രമേ (ചിലപ്പോൾ മിനിറ്റുകൾ മാത്രം) വല വെള്ളത്തിൽ താഴ്ത്തുന്നുള്ളൂ.
കുറച്ചു മത്സ്യങ്ങളും ഞണ്ട്, കൊഞ്ച് തുടങ്ങിയവയും മാത്രമേ ഓരോ കൊയ്ത്തിലും ലഭിക്കുന്നുള്ളൂ.
ഇവ വഴിപോക്കർക്ക് മിനിട്ടുകൾക്കുള്ളിൽ വിറ്റു പോവുന്നു.
ചീനവലയിലെ പ്രതിബലങ്ങളുടെ സംവിധാനം സവിശേഷമാണ്.
30 സെന്റീമീറ്ററോളം വ്യാസമുള്ള പാറകൾ കയറിൽ നിന്ന് പല ഉയരങ്ങളിലായി തൂക്കിയിട്ടിരിക്കുന്നു.
വല ഉയർത്തുമ്പോൾ കല്ലുകൾ ഒന്നൊന്നായി കരയിലെ പ്രതലത്തിൽ വന്നു നിൽക്കുന്നു.
അങ്ങനെ പാറകളും വലയും തമ്മിൽ സമതുലനത്തിൽ നിൽക്കുന്നു.
ഓരോ ചീനവലയെയും അല്പം ആഴത്തിൽ മാത്രമേ താഴ്ത്താൻ കഴിയൂ.
അതുകൊണ്ടു തന്നെ വേലിയേറ്റ സമയത്ത് എല്ലാ വലകളും കായലിൽ താഴ്ത്താൻ കഴിയുകയില്ല.
പല വലകളും വേലിയേറ്റസമയത്ത് കായലിലെ ജലനിരപ്പ് അനുസരിച്ച് പല സമയത്താണ് പ്രവർത്തിപ്പിക്കുക.
മീനുകളെ ആകർഷിക്കുന്നതിന്‌ വലയിൽ ഭക്ഷണസാധനങ്ങൾ വിതറുകയും രാത്രികാലങ്ങളിൽ വലയുടെ മദ്ധ്യഭാഗത്തെ ദണ്ഡിൽ വിളക്കും വയ്കാറുണ്ട് .
ചരിത്രം, പ്രാധാന്യം
ഈ വലകൾ ചൈനയിൽ നിന്നാണ് വന്നതെന്നാണ് വിശ്വാസം.
ചൈനയുമായി കൊച്ചിക്ക് 5,000 കിലോമീറ്റർ ദൂരമുണ്ടെങ്കിലും പണ്ടുകാലത്ത് കൊച്ചി സുഗന്ധ ദ്രവ്യങ്ങളുടെ ഒരു പ്രധാന വാണിജ്യകേന്ദ്രമായിരുന്നു.
കൊടുങ്ങല്ലൂരിൽ നിന്നും ചൈനയിലേയ്ക്കും ചൈനയിൽ നിന്നിവിടേയ്ക്കും വ്യാപാരം നടന്നിരുന്നു.
കൊടുങ്ങല്ലൂർ കായലിൽ ഇന്നും ചീന വലകൾ കാണാം ചൈനയിൽ നിന്നും വന്ന പര്യവേക്ഷകനായ ഷെങ്ങ് ഹെ ആണ് ചീനവലകൾ കൊച്ചിയിൽ കൊണ്ടുവന്നത് എന്ന് ചിലർ വിശ്വസിക്കുന്നു.
പുതിയ ചില പഠനങ്ങൾ പറയുന്നത് മക്കാവു-ൽ നിന്നും പറങ്കികളാണു ചീനവലകൾ കൊച്ചിയിലേക്കു കൊണ്ടു വന്നത്.
ഇതു വളരെ വിശ്വസനീയമായ വാദമാണെന്നു ചരിത്രകാരന്മാർ പറയുന്ന കാരണം ചീനവലയുടെ ഭാഗങ്ങൾക്കു പോർച്ചുഗീസ് നാമങ്ങളാണെന്നുള്ളതുമാണ്.
ഒരു പ്രധാന വിനോദസഞ്ചാര ആകർഷണമാണ് ഈ വലകൾ.
ഇവയുടെ വലിപ്പവും സുന്ദരമായ നിർമ്മിതിയും ഛായാഗ്രാഹകർക്ക് ഇവയെ പ്രിയങ്കരമാക്കുന്നു.
മെല്ലെ ഈ വലകളെ ഉയർത്തുന്നതും താഴ്ത്തുന്നതും മാസ്മരികമായ ഒരു കാഴ്ചയാണ്.
ചീനവലയിൽ നിന്നും പിടിക്കുന്ന മത്സ്യങ്ങൾ വലയുടെ അടുത്തു തന്നെവെച്ച് വഴിയരികിലെ തട്ടുകട / ഹോട്ടലുകാർ പാകം ചെയ്ത് കൊടുക്കുന്നു.
ഇതും കാണുക കൊച്ചി അവലംബം ↑ Shore operated stationary lift nets Archived 2006-06-13 at the Wayback Machine .
1 2 {{ cite book }} : Cite has empty unknown parameter: | coauthors= ( help ) ↑ http://www.thehindu.com/news/cities/Kochi/article493361.ece ചിത്രശാല ഫോർട്ട് കൊച്ചിയിലെ ചീനവലകൾ ചീനവല - ഉയർത്തിവച്ചിരിക്കുന്നു ചെറായി തീരത്തുള്ള ചീനവല വേമ്പനാട് കായലിന്റെ തീരത്തുള്ള ഒരു ചീനവല ചീനവല - ചെറായി കൊച്ചിയിൽ കടലും കായലും സംഗമിക്കുന്ന സ്ഥലത്തുള്ള ചീനവലകൾ.
വൈപ്പിൻ ഫോർട്ട് കൊച്ചി ഫെറിയിൽ നിന്നുള്ള കാഴ്ച്ച.
ഫോർട്ട് കൊച്ചിയിൽ കായലും കടലും ചേരുന്നയിടത്തെ ചീനവലകൾ പുറത്തുനിന്നുള്ള കണ്ണികൾ Chinese fishing nets എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെങ്ങ് ഹെയും കൊച്ചിയും
ചീഫ് ഗസ്റ്റ്
എബിരാജ് സംവിധാനം ചെയ്ത് 1975 ൽ പുറത്തിറങ്ങിയ മലയാള ചലച്ചിത്രമാണ് ചീഫ് ഗസ്റ്റ് .
ടി കെ ബാലചന്ദ്രൻ ആണ് നിർമാതാവ് .
പ്രേം നസീർ, ജയഭാരതി, അടൂർ ഭാസി, മുതുകുളം രാഘവൻ പിള്ളയും പ്രധാന വേഷങ്ങളിൽ അഭിനയിച്ചു.
എ. ടി. ഉമ്മർ സംഗീതസംവിധാനം നിർവഹിച്ചു അഭിനേതാക്കൾ പ്രേം  നസീർ ജയഭാരതി അടൂർ  ഭാസി മുതുകുളം  രാഘവൻ  പിള്ളൈ പ്രേമ സെബാസ്റ്റ്യൻ ശ്രീലത  നമ്പൂതിരി T. R. ഓമന കരുണാകരൻ വിജയാനന്ദ് മഞ്ചേരി  ചന്ദ്രൻ പോൾ  വെങ്ങോല A മാധവൻ ആലുമ്മൂടൻ
ചീനിക്കുഴി ഇംഗ്ലീഷ് വിലാസം https://ml.wikipedia.org/wiki/Cheenikuzhi
9°55′56″N 77°09′41″E ﻿ / ﻿ 9.93209°N 77.1615°E ﻿ / 9.93209; 77.1615 ഇടുക്കി ജില്ലയിലെ ഉടുമ്പന്നൂർ ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് ചീനിക്കുഴി .
തൊടുപുഴയിൽ നിന്ന് 20 കിലോമീറ്ററും പഞ്ചായത്ത് ആസ്ഥാനത്തു നിന്ന് 5 കിലോമീറ്ററുമാണ് ഇവിടേക്കുള്ള ദൂരം.
ബൗണ്ടറി, മഞ്ചിക്കൽ , പരിയാരം , പെരിങ്ങാശ്ശേരി , മലയിഞ്ചി , കിഴക്കുംപാടം എന്നിവയാണ് സമീപപ്രദേശങ്ങൾ.
പൊതുസൗകര്യങ്ങൾ
ഉടുമ്പന്നൂർ സർവ്വീസ് സഹകരണ ബാങ്കിന്റെ ഒരു ശാഖ ഇവിടെ പ്രവർത്തിക്കുന്നുണ്ട്.
ഒരു പോസ്റ്റ് ഓഫീസും ചെറിയ ഒരു ക്ലിനിക്കും ഇവിടെയുണ്ട്.
പനയുടമകൾക്കായി ഒരു പനയുടമ സംഘവും ഇവിടെ പ്രവർത്തിക്കുന്നു.
ചീനിക്കുഴി കവലയിൽ നിന്നും പാത മഞ്ചിക്കൽ, പെരിങ്ങാശ്ശേരി, മലയിഞ്ചി, പരിയാരം എന്നിവിടങ്ങളിലേക്ക് നാലായി പിരിയുന്നു.
തൊടുപുഴയിൽ നിന്നും ഇടുക്കിയിലേക്കുള്ള ദൂരം കുറഞ്ഞ പാത ചീനിക്കുഴിയിലൂടെ കടന്നു പോകുന്നു.
ഈ പാത പെരിങ്ങാശ്ശേരി, ഉപ്പുകുന്ന് വഴി ഇടുക്കി തൊടുപുഴ പാതയിലെ കുളമാവിനു സമീപമുള്ള പാറമടയിൽ എത്തിച്ചേരുന്നു.
ചീനിക്കുഴി വരെ മാത്രം സ്വകാര്യ ബസ് സർവീസുണ്ടായിരുന്ന കാലത്ത് ഇവിടെ നിന്നും ജീപ്പിലായിരുന്നു സമീപ പ്രദേശങ്ങളിലേക്കുള്ള യാത്ര.
റബ്ബറാണ് ഇവിടുത്തെ പ്രധാന കൃഷി, കൂടാതെ നെല്ല് , കുരുമുളക് , മരച്ചീനി , തുടങ്ങിയ മറ്റു കാർഷികവിളകളും ഇവിടെ കൃഷി ചെയ്യുന്നു.
മതം ദീപാലംകൃതമായ ചീനിക്കുഴി സെന്റ് മേരീസ് ദേവാലയം
ഹിന്ദു, ക്രിസ്ത്യൻ, മുസ്ലിം മതവിഭാഗങ്ങളിലുള്ളവർ ഇവിടെ വസിക്കുന്നു.
ചീനിക്കുഴി കവലയിൽ നിന്നും ഏകദേശം ഒരു കിലോമീറ്റർ ദൂരത്തായി സ്ഥിതി ചെയ്യുന്ന സെന്റ് മേരീസ് ദേവാലയമാണ് ഏക ക്രൈസ്തവ ദേവാലയം.
ചീനിക്കുഴി കവലയ്ക്കു സമീപം തന്നെ സ്ഥിതി ചെയ്യുന്ന കാവുംപാറ ഭഗവതി ക്ഷേത്രമാണ് ഏക ഹിന്ദു ആരാധനാലയം.
മുസ്ലീം ആരാധനാലയ കേന്ദ്രമുള്ളത് ബൗണ്ടറി എന്നറിയപ്പെടുന്ന സമീപ പ്രദേശത്താണ്.
ആദിവാസി ഗോത്രമായ ഊരാളി വിഭാഗക്കാരും ഈ മേഖലയിൽ വസിക്കുന്നുണ്ട്.
കീഴാർകുത്തു വെള്ളച്ചാട്ടമാണ് സമീപത്തുള്ള ഏക വിനോദസഞ്ചാര കേന്ദ്രം.
ചീപ്പ് Comb Comb ചീപ്പ്
ചീപ്പ് തലമുടി വകഞ്ഞു വൃത്തിയാക്കാനും രൂപപ്പെടുത്താനും ഉപയോഗിക്കുന്ന പല്ലുള്ള ഉപകരണമാണ്.
പേർഷ്യയിൽ 5000 വർഷങ്ങൾക്കുമുൻപേ തന്നെ ഉപയോഗിച്ചുവന്നിരുന്നതെന്ന് പുരാവസ്തു തെളിവുകളുള്ള വളരെ പഴക്കം ചെന്ന ഉപകരണങ്ങളിലൊന്നാണ് ചീപ്പ്.
വിവരണം ഉപയോഗവും തരവും ഇതും കാണൂ ഹെയർബ്രഷ് റേസർ അവലംബം Combs എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചീനി ഇംഗ്ലീഷ് വിലാസം https://ml.wikipedia.org/wiki/Tetrameles_nudiflora
നിത്യഹരിതവനങ്ങളിലും ഇലകൊഴിയും വനങ്ങളിലും അർദ്ധഹരിതവനങ്ങളിലും കാണപ്പെടുന്ന ഒരിനം ഇലകൊഴിയും വന്മരമാണ് ചീനി ( ശാസ്ത്രീയനാമം : Tetrameles nudiflora ) .
തട്ടേക്കാട് പക്ഷിസങ്കേതത്തിൽ ധാരാളമായി കണ്ടുവരുന്നു.
ഏഷ്യയിലെങ്ങും ഓസ്ട്രേലിയയിലും ഇതു കാണുന്നുണ്ട്.
ചീനിമരം , പെരുമരം , പൊന്തംചീനി , വെള്ളച്ചീനി , വെള്ളപ്പശ എന്നെല്ലാം ഇത്‌ അറിയപ്പെടുന്നു.
40 മീറ്റർ വരെ ഉയരം വയ്കുന്ന വലിയ മരമാണിത്.
നെടുംപൊയിലിൽ നിൽക്കുന്ന ചീനിമരം ചീനിയുടെ തടി
വണ്ണം കൂടിയ തായ്ത്തടിയും തൊലിപ്പുറത്തുള്ള വടുക്കളും ഈ മരത്തിന്റെ പ്രത്യേകതയാണ്.
വർഷത്തിൽ രണ്ടുതവണ ചീനി ഇലപൊഴിക്കുന്നു .
മഞ്ഞുകാലത്ത് മരം പൂർണ്ണമായും ഇലകൾ കൊഴിക്കുന്നു.
ഇലകൾക്ക് 10 മുതൽ 17 സെന്റീമീറ്റർ വരെ നീളവും ഏകദേശം അത്രതന്നെ വീതിയും ഉണ്ടാകും.
ആൺപൂവും പെൺപൂവും വെവ്വേറെ മരങ്ങളിലാണുണ്ടാവുന്നത് .
പൂവിന് ഇളം മഞ്ഞ നിറമാണ്.
ദളങ്ങൾ ഇല്ലാത്തതും കേസരങ്ങൾ ഉള്ളതുമായ പൂക്കൾ നന്നേ ചെറുതാണ്.
5 മീറ്റർ ഉയരം വരെ നല്ല വീതിയുള്ള വപ്രമൂലങ്ങൾ ഉണ്ടാവും.
ഇലവ് പോലെ വൻതേനീച്ചകൾ കൂടുകൂട്ടുന്ന മരങ്ങളിൽ ഒന്നാണ് ചീനിയും .
ഗ്രീഷ്മകാലത്താണ് ഫലം മൂപ്പെത്തുന്നത്.
അവലംബം പുറത്തേക്കുള്ള കണ്ണികൾ http://www.biotik.org/india/species/t/tetrnudi/tetrnudi_en.html Archived 2012-05-03 at the Wayback Machine .
http://www.iucnredlist.org/details/32376/0 മറ്റു പേരുകൾ, കാണപ്പെടുന്ന സ്ഥലങ്ങൾ Archived 2011-12-10 at the Wayback Machine .
വിവരണം കൂടുതൽ വിവരങ്ങൾ ചിത്രങ്ങൾ, വിവരങ്ങൾ പൂക്കളുടെ ചിത്രങ്ങൾ http://indiabiodiversity.org/species/show/19419 വിക്കിസ്പീഷിസിൽ Tetrameles nudiflora എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Tetrameles nudiflora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചീനിക്കൽ ഇംഗ്ലീഷ് വിലാസം https://ml.wikipedia.org/wiki/Cheenikkal ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Rahmaniya masjid pappattungal
മലപ്പുറം ജില്ലയിൽ , പൂക്കോട്ടൂർ പഞ്ചായത്തിൽ അത്താണിക്കലിനും , അറവങ്കര ന്യൂ ബസാറിനും ഇടയിൽ കിടക്കുന്ന ഒരു സ്ഥലമാണ് ചീനിക്കൽ .
പൂക്കോട്ടൂർ പഞ്ചായത്തിലെ 13,14,15 വാർഡുകളിലായാണ് ചീനിക്കൽ പ്രദേശം സ്ഥിതി ചെയ്യുന്നത്.
1921 ലെ പൂക്കോട്ടൂർ യുദ്ധ സമയത്ത് ചീനിക്കൽ പാപ്പാട്ടുങ്ങൽ പാലം പോരാളികൾ തകർത്തിരുന്നു.
പിന്നീട് ബ്രിട്ടീഷ് പട്ടാളം എത്തി പാലം തകർത്തത് കണ്ട് മടങ്ങി പോവുകയും പിറ്റേ ദിവസം വീണ്ടും വന്ന് പാപ്പാട്ടുങ്ങൽ ജുമാമസ്ജിദ് നിർമ്മാണാവശ്യാർത്ഥം ശേഖരിച്ച മരങ്ങൾ എടുത്ത് പാലം പുനർ നിർമ്മിക്കുകയും പട്ടാളം പൂക്കോട്ടൂരിലേക്ക് നീങ്ങുകയും ചെയ്തു.
പടിഞ്ഞാറ് വെള്ളൂരും , കിഴക്ക് പുല്ലാര മൂചിക്കലും അതിർത്തി പങ്കിടുന്നു .
ഒരു എൽ.പി. സ്കൂളും രണ്ട് അങ്കൻ വാടിയും ഒരു ജുമാമസ്ജിദും,രണ്ട് നമസ്കാര പള്ളിയും,ഒരു മദ്രസയും    ഈ പ്രദേശത്തുണ്ട്.
ജനങ്ങളിൽ അധികവും കൂലി പണി ചെയ്തു ജീവിക്കുന്നു.
ചീനി മരങ്ങൾ തിങ്ങി നിറഞ്ഞ പ്രദേശം ആയതു കൊണ്ട് ഈ പേര് അന്നത്തെ ജനങ്ങൾ "ചീനിക്കൽ" എന്നു വിളിച്ചു പോന്നു.
ഇപ്പോൾ ഇവിടെ അധികം ചീനി മരങ്ങൾ ഒന്നും ഇല്ല .
വയലുകൾ അധികവും മണ്ണിട്ട്‌ മൂടി.
തോടും കുളങ്ങളും ഇല്ലാതെ ആയി.
നാഷനൽ ഹൈവേ 213 ഈ ഗ്രാമത്തിലൂടെയാണ് കടന്ന് പോവുന്നത്.
അശോക് ലൈലാന്റ്  ഷോറൂം , ടൈൽസ് സാനിറ്ററി സാധങ്ങളുടെ മൂന്ന് മൊത്ത വിതരണ കേന്ദ്രം.
, സോഫാ കർട്ടൻ ഷോപ്പ്, ഫർണിച്ചർ ഷോപ്പ്, ഒരു പലചരക്ക് കട,രണ്ട് ഹോട്ടൽ,ഒരു ഇൻടസ്ട്രിയൽ വർക്ക് ഷോപ്പ്,ഹോളോബ്രിക്സ് കമ്പനി,സിമന്റ് വിൽപന ഷോപ്പ്...
തുടങ്ങിയവയാണ് ഈ കൊച്ചു ഗ്രാമത്തിലെ വാണീജ്യ വ്യവസായ സ്ഥാപനങ്ങൾ.
പൊതു വിദ്യാഭ്യാസം എം.എ.എൽ.പി.എസ് വെസ്റ്റ് മുതിരിപ്പറമ്പ്
1979 ൽ സ്ഥാപിതമായ മാപ്പിള എയ്‌ഡഡ് ലോവർ പ്രൈമറി സ്കൂളിൽ എം എ എൽ പി സ്കൂൾ വെസ്റ്റ് മുതിരിപറമ്പ് ആണ് ചീനിക്കലിന്റെയും പരിസര പ്രദേശങ്ങളുടേയും വിദ്യാർത്ഥികൾ വിദ്യാഭ്യാസത്തിനായി എത്തിയിരുന്നത്.
മഴക്കാലത്ത് പാടങ്ങളും തോടുകളും നിറഞ്ഞ് കവിയുന്നത് കാരണം തൊട്ടടുത്ത പ്രദേശത്ത് പൂക്കോട്ടൂർ ഹൈസ്കൂളിൽ പോവാൻ ചെറിയ കുട്ടികൾക്ക് പ്രയാസമായി.
ഇതൊടെയാണ്  ചീനിക്കലിൽ സ്വന്തമായി ഒരു സ്കൂൾ  വേണമെന്ന ചിന്ത നാട്ടുകാരിൽ ഉടലെടുക്കുന്നത്.
അന്ന് ഈ പ്രദേശത്ത് ഒരു ഏൽ.
പി.സ്കൂൾ അനുവദിച്ചു കിട്ടുന്നതിന് വേണ്ടി മന്നേത്തൊടി മുഹമ്മദ് മാസ്റ്റർ ഇവിടത്തെ ജനങ്ങളെ വിളിച്ചു കൂട്ടി.
മദ്രസ കമ്മിറ്റി കാരെ ചെന്നു കാണുകയും അവരുടെ ഉടമസ്ഥതയിൽ സ്കൂൾ അനുവദിച്ചു കിട്ടുന്നതിനു വേണ്ടി പ്രവർത്തിക്കാനും തീരുമാനിച്ചു.
അന്നത്തെ പൂക്കോട്ടൂർ പഞ്ചായത്ത് പ്രസിഡണ്ടായിരുന്ന കാരാട്ട് മുഹമ്മദ് ഹാജിയെ എം.സി.എം ബാപ്പുട്ടി ഹാജി, എം. അബ്ദുള്ള ഹാജി, എം.മുഹമ്മദ് മാസ്റ്റർ എന്നിവർ സ്കൂൾ അനുവദിച്ചു കിട്ടാൻ ആവശ്യപ്പെട്ടു.
അന്നത്തെ എം.എൽ.എ സീതി ഹാജിയെ ആവശ്യം അറിയിക്കുകയും അന്നത്തെ വിദ്യാഭ്യാസ മന്ത്രിയായിരുന്ന സി.എച്ച്. മുഹമ്മദ് കോയ 1979ൽ വെസ്റ്റ് മുതിരിപ്പറമ്പ് ഭാഗത്തേക്ക് ഒരു എൽ.പി. സ്കൂൾ അനുവദിക്കുകയും ചെയ്തു.
അന്ന് മദ്രസ കെട്ടിടത്തിലായിരുന്നു തുടക്കം.
ആദ്യ നിയമനം ലഭിച്ച അധ്യാപിക ശ്രീമതി ടി. ബിയ്യക്കുട്ടി ആയിരുന്നു.
അന്ന് 53 കുട്ടികളായിരുന്നു ഉണ്ടായിരുന്നത്.
ഇന്ന് പ്രീപ്രൈമറിയിൽ 74 കുട്ടികളും, ലോവർ പ്രൈമറിയിൽ 141 കുട്ടികളും ഈ വിദ്യാലയത്തിൽ പഠനം നടത്തുന്നു.
അരീക്കാട്ട് അംഗനവാടി പാപ്പാട്ടുങ്ങൽ  അംഗനവാടി H V M ഇംഗ്ലീഷ് മീഡിയം നഴ്‌സറി ചീനിക്കൽ
2005 ലാണ് എച് വി എം മദ്രസ കമ്മറ്റിയുടെ കീഴിൽ ഇംഗ്ലീഷ് മീഡിയം നഴ്‌സറി ആരംഭിച്ചത്.
70 ൽ പരം കുട്ടികൾ ഇവിടെ പഠിക്കുന്നു.
ഏപ്രിൽ മാസത്തിൽ വാർഷികവും കുട്ടികളുടെ കലാപരിപാടികളും നടക്കാറുണ്ട്.
ആരാധനാലയങ്ങൾ മസ്‌ജിദുകൾ വെള്ളൂർ പാപ്പാട്ടുങ്ങൽ റഹ്മാനിയ ജുമാ മസ്ജിദ് Papattungal masjid
ഒരു നൂറ്റാണ്ടിലധികം പഴക്കവും പാരമ്പര്യവുമുള്ള ജുമാമസ്ജിദാണ് വെള്ളൂർ പാപ്പാട്ടുങ്ങൽ റഹ്‌മാനിയ ജുമാമസ്ജിദ് .
നാഷനൽ ഹൈവേയുടെ(എൻ എച്ച് 213) സമീപം ചീനിക്കൽ അറവങ്കര പ്രദേശങ്ങൾക്ക് മദ്ധ്യേ പ്രശാന്തസുന്തരമായ വയലോരത്ത് സ്ഥിതി ചെയ്യുന്നു.
മസ്ജിദ് സലാം
ചീനിക്കൽ പറക്കുണ്ടിൽ റോഡിലാണ് ഈ നമസ്കാര പള്ളി സ്ഥി ചെയ്യുന്നത്.
മസ്ജിദു സലാം ചീനിക്കൽ സ്രാമ്പ്യ പാപ്പാട്ടുങ്ങൽ സ്രാമ്പ്യ പാപ്പാട്ടുങ്ങൽ ഹിദായത്തുൽ വിൽദാൻ മദ്രസ
1960 കളിലാണ് ചീനിക്കലിൽ മദ്രസ സ്ഥാപിക്കുന്നത്.
സമസ്ത കേരള ഇസ്ലാം മത വിദ്യാഭ്യാസ ബോർഡിന്റെ അംഗീകാരത്തഓടെ പ്രവർത്തിക്കുന്നഈ മദ്രസയിൽ ഹയർ സെക്കണ്ടറി വരെ പഠനം നടത്തുന്നു.
അൻസാറുൽ ഇസ്ലാം ദർസ്
മദ്രസ പഠനം കഴിഞ്ഞവർക്കും, മറ്റ് നാടുകളിൽ നിന്ന്  മത പഠനത്തിനു വരുന്നവർക്കും പള്ളിയിൽ വെച്ച്  പള്ളി ഖാസിയുടെ നേതൃത്വത്തിൽ ദർസ് നടത്തുന്നു.
ഹിദായത്തുൽ മുസ്ലിമീൻ പൂർവ്വ വിദ്യാർഥി സമാജം
ചീനിക്കൽ പ്രദേശത്തിന്റെ മത സാംസ്കാരിക രംഗങ്ങളിൽ നിറഞ്ഞ് നിന്നിരുന്ന ഈ സമാജം 1978 ലാണ് സ്ഥാപിതമായത്.
1921 ലെ പൂക്കോട്ടൂർ യുദ്ധത്തിൽ പങ്കെടുത്ത് ശഹീദായവരും, നാട് കടത്തിയവരും, വർഷങ്ങളോളം ജയിൽ വാസമനുഷ്ടിച്ചവരും ഇന്നാട്ടുകാരായുണ്ട്.
ആഘോഷങ്ങൾ ബദ്രീങ്ങളുടെ ആണ്ട് നേർച്ച
എല്ലാ വർഷവും റമസാൻ മാസം 17 നാണ് ബദർ ശുഹദാക്കളുടെ പേരിലുള്ള ആണ്ട് നേർച്ച നടക്കുന്നത്.
ഓമാനൂർ ശുഹദാ നേർച്ച.
ഓമാനൂരിൽ വെച്ച് രക്തസാക്ഷികളായ പോരാളികളുടെ സ്മരണ നിലനിർത്തുന്നതിനു വേണ്ടി അറബി മാസം ദുൽ ഹജ്ജ് 7 നാണ് ഓമാനൂർ നേർച്ച നടക്കുന്നത്.
മുഹ്‌യുദ്ധീൻ ശൈഖ് ആണ്ട് നേർച്ച
റബീഉൽ ആഖിർ മാസത്തിലാണ് മുഹ്‌യുദ്ധീൻ ശൈഖ് (റ) വിന്റെ പേരിലുള്ള ആണ്ട് നേർച്ച നടക്കുന്നത്.
അറബ് മാസം റബീഉൽ അവ്വൽ 12 നാണ് നബിദിനം ആഘോഷിക്കുന്നത്.
കലാ കായിക പ്രവർത്തനങ്ങൾ
കാസ്ക് ക്ലബ്ബ് (CHEENIKKAL ARTS SPORTS CLUB) ആണ് ചീനിക്കലിന്റെ കലാ കായിക പ്രവർത്തനങ്ങൾക്ക് നേതൃത്വം കൊടുക്കുന്നത്.
ഫുട്ബോൾ, ക്രിക്കറ്റ്,വോളിബാൾ, ഷട്ടിൽ തുടങ്ങിയവയാണ് ചീനിക്കലിന്റെ പ്രധാന കായിക ഇനങ്ങൾ പുറത്തേക്കുള്ള കണ്ണികൾ അവലംബം ↑ http://schoolwiki.in/%E0%B4%8E%E0%B4%82.
%E0%B4%8E%E0%B4%B2%E0%B5%8D%E2%80%8D.
%E0%B4%8E%E0%B4%B8%E0%B5%8D_%E0%B4%B5%E0%B5%86%E0%B4%B8%E0%B5%8D%E0%B4%B1%E0%B5%8D%E0%B4%B1%E0%B5%8D_%E0%B4%AE%E0%B5%81%E0%B4%A4%E0%B4%BF%E0%B4%B0%E0%B4%BF%E0%B4%AA%E0%B5%8D%E0%B4%AA%E0%B4%B1%E0%B4%AE%E0%B5%8D%E0%B4%AA
ചീനിപ്പാറ ഇംഗ്ലീഷ് വിലാസം https://ml.wikipedia.org/wiki/Cheenippara
9°51′0″N 77°8′0″E ﻿ / ﻿ 9.85000°N 77.13333°E ﻿ / 9.85000; 77.13333
ഇടുക്കി ജില്ലയിലെ നെടുങ്കണ്ടം പഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് ചീനിപ്പാറ .
മാവടി , മഞ്ഞപ്പാറ , പൊന്നാമല , കട്ടക്കാലാ എന്നിവയാണ് ഉടുമ്പഞ്ചോല താലൂക്കിൽ കൽക്കൂന്തൽ വില്ലേജിൽ ഉൾപ്പെടുന്ന ചീനിപ്പാറയുടെ സമീപ പ്രദേശങ്ങൾ.
1990ൽ വൈദ്യുതിയെത്തി, 2001-ൽ ടെലിഫോണും, 2008-ൽ മൊബൈൽ ഫോൺ റെയിഞ്ച് ലഭ്യമായി.
ബസുകൾ ഓടിത്തുടങ്ങിയുരുന്നെങ്കിലും പിന്നെ ഓട്ടം നിർത്തി.
റോഡെല്ലാം തകർന്നതും ടാക്സി ജീപ്പുകാരുടെ എതിർപ്പും ഒക്കെ ഇതിനു കാരണമായി.
മാവടി സെന്റ് തോമസ് കത്തോലിക്കാ പള്ളി, സെന്റ് തോമസ് എൽ .
പി. സ്കൂൾ , ചീനിപ്പാറ അംഗൻവാടി, മാവടിയിലെ സർക്കാർ ഹോമിയോ ഡിസ്പെൻസറി, പോസ്റ്റ് ഓഫീസ് എന്നിവയാണ് പ്രധാന സ്ഥാപനങ്ങൾ .
ചീനിയം വീട്ടിൽ തങ്ങൾ ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
കോഴിക്കോട്ട് രാജ്യത്തെ വടക്കേ കരയിൽ ജീവിച്ചിരുന്ന ഒരു മുസ്ലിം സിദ്ധനായിരുന്നു ചീനിയം വീട്ടിൽ തങ്ങൾ.
കുഞ്ഞാലി മരക്കാർ, തച്ചോളി ഒതേനൻ തുടങ്ങിയ യോദ്ധാക്കളുടെ ജീവചരിത്ര വിവരണത്തിൽ അനുഗ്രഹം നൽകുന്ന ഒരാത്മീയ പുരുഷനായി ഇദ്ദേഹം കടന്നു വരുന്നുണ്ട്.
അങ്കത്തിന് പോകും മുൻപ് ഇദ്ദേഹം ജപിച്ച ഏലസ്സുകൾ വാങ്ങി കെട്ടുക യോദ്ധാക്കൾക്കിടയിലെ പതിവ് നടപ്പായി വടക്കൻ പാട്ടുകളിൽ പരാമര്ശിക്കപ്പെടുന്നുണ്ട്.
ചീഫ് ജസ്റ്റിസ് ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Chief_Justice_of_India
ചീഫ് ജസ്റ്റിസ് ഓഫ് ഇന്ത്യ (Chief Justice of India),  ഔദ്യോഗികമായി ഇന്ത്യയുടെ സുപ്രീം കോടതിയുടെ ചീഫ് ജസ്റ്റിസ്, ഇന്ത്യയുടെ സുപ്രീം കോടതിയുടെ മുഖ്യ ന്യായാധിപൻ, ഇന്ത്യൻ ഫെഡറൽ ജുഡീഷ്യറിയിലെ ഏറ്റവും ഉയർന്ന റാങ്കിലുള്ള ഓഫീസറുമാണ്.
സ്ഥാനമൊഴിയുന്ന ചീഫ് ജസ്റ്റിസുമായി കൂടിയാലോചിച്ച് അടുത്ത ചീഫ് ജസ്റ്റിസിനെ നിയമിക്കാൻ ഇന്ത്യൻ ഭരണഘടന ഇന്ത്യൻ രാഷ്ട്രപതിക്ക് അധികാരം നൽകുന്നു, ഇദ്ദേഹത്തെ അറുപത്തിയഞ്ച് വയസ്സ് തികയുന്നതുവരെയോ അല്ലെങ്കിൽ ഇംപീച്ച്‌മെന്റ് വഴിയോ പുറത്താക്കപ്പെടും.
കൺവെൻഷൻ അനുസരിച്ച്, നിലവിലുള്ള ചീഫ് ജസ്റ്റിസ് നിർദ്ദേശിക്കുന്ന പേര്, മിക്കവാറും അല്ലെങ്കിൽ എല്ലായ്‌പ്പോഴും സുപ്രീം കോടതിയിലെ ഏറ്റവും മുതിർന്ന ജഡ്ജിയായിരിക്കും.
എന്നിരുന്നാലും, ഈ കൺവെൻഷൻ രണ്ടുതവണ ലംഘിക്കപ്പെട്ടു.
1973-ൽ 3 മുതിർന്ന ജഡ്ജിമാരെ ഒഴിവാക്കി ജസ്റ്റിസ് എ എൻ റേ നിയമിതനായി.
കൂടാതെ, 1977-ൽ ജസ്റ്റിസ് ഹൻസ് രാജ് ഖന്നയെ മറികടന്ന് ജസ്റ്റിസ് മിർസ ഹമീദുള്ള ബേഗിനെ ചീഫ് ജസ്റ്റിസായി നിയമിച്ചു.
ഇന്ത്യൻ നീതിന്യായ വ്യവസ്ഥയുടെ തലവനാണ് ചീഫ് ജസ്റ്റിസ് ഓഫ് ഇന്ത്യ (സി.ജെ.ഐ).
സുപ്രീംകോടതി ചീഫ് ജഡ്‍ജി എന്നും ഈ പദവി അറിയപ്പെടുന്നു.
സുപ്രീംകോടതിയുടെ ഭരണപരമായ കാര്യങ്ങളുടെയും തലവനാണ് സിജെഐ.
സുപ്രീംകോടതിയുടെ തലവനെന്ന നിലയിൽ കേസുകളുടെ അലോക്കേശനും  നിയമവുമായി ബന്ധപ്പെട്ട പ്രധാന ഭരണഘടന ബെഞ്ചുകളുടെ നിയമനം നടത്തുന്നതും ഇദ്ദേഹമാണ്.
ഭരണഘടന അനുച്ഛേദം 145 പ്രകാരവും, സുപ്രീംകോടതിയുടെ 1966-ലെ കോടതി നിയമപ്രകാരവും മറ്റു ജ‍ഡ്ജിമാർക്കുള്ള വർക്കുകൾ വീതിച്ചു നൽകുന്നതും ചീഫ് ജസ്റ്റിസിൻ്റെ കർത്തവ്യമാണ്.
ഭരണപരമായ ഭാഗത്ത്, ചീഫ് ജസ്റ്റിസ് റോസ്റ്ററിന്റെ പരിപാലനം, കോടതി ഉദ്യോഗസ്ഥരുടെ നിയമനം, സുപ്രീം കോടതിയുടെ മേൽനോട്ടവും പ്രവർത്തനവുമായി ബന്ധപ്പെട്ട പൊതുവായതും വിവിധവുമായ കാര്യങ്ങൾ എന്നിവ നിർവഹിക്കുന്നു.
ധനഞ്ജയ.
വൈ.ചന്ദ്രചൂഡാണ് (ഡി.വൈ. ചന്ദ്രചൂഡ്) ഇപ്പോൾ ചീഫ് ജസ്റ്റിസ് പദവി വഹിക്കുന്നത്.
2022 നവംബർ 9-ന് അദ്ദേഹം ഇന്ത്യയുടെ 50-ാമത് ചീഫ് ജസ്റ്റിസായി സത്യപ്രതിജ്ഞ ചെയ്തു.
നിലവിലെ ചീഫ് ജസ്റ്റിസ് വിരമിക്കലേക്ക് അടുക്കുമ്പോൾ, നിയമ-നീതി മന്ത്രാലയം നിലവിലെ ചീഫ് ജസ്റ്റിസിൽ നിന്ന് ശുപാർശ തേടുന്നു.
മറ്റ് ജഡ്ജിമാരുമായുള്ള കൂടിയാലോചനകളും നടന്നേക്കും.
ശുപാർശ പിന്നീട് പ്രധാനമന്ത്രി ക്ക് സമർപ്പിക്കുന്നു, അദ്ദേഹം രാഷ്ട്രപതിക്ക്  ഉപദേശം കൈമാറുന്നു.
നിയമന യോഗ്യതകൾ ഇന്ത്യൻ പൗരത്വം.
ഹൈകോടതി ജഡ്‌ജിയായി 5 വർഷം പരിചയം.
ഹൈകോടതിയിൽ 10 വർഷത്തെ അഭിഭാഷക പരിചയം.
അല്ലെങ്കിൽ രാഷ്ട്രപതിയുടെ അഭിപ്രായത്തിൽ അഗാധ നിയമ പാണ്ഡിത്യമുള്ള വ്യക്തി.
നീക്കം ചെയ്യൽ
ഇന്ത്യൻ ഭരണഘടനയുടെ ആർട്ടിക്കിൾ 124(4) , സുപ്രീം കോടതിയിലെ ഒരു ജഡ്ജിയെ നീക്കം ചെയ്യുന്നതിനുള്ള നടപടിക്രമങ്ങൾ പ്രതിപാദിക്കുന്നു, അത് ചീഫ് ജസ്റ്റിസുമാർക്കും ബാധകമാണ്.
ഒരിക്കൽ നിയമിക്കപ്പെട്ടാൽ, ചീഫ് ജസ്റ്റിസ് 65 വയസ്സ് വരെയോ അല്ലെങ്കിൽ 6 വർഷം തികയുന്നത് വരെയോ ഓഫീസിൽ തുടരും.
ആക്ടിംഗ് പ്രസിഡന്റ്
പ്രസിഡന്റി ന്റെയും വൈസ് പ്രസിഡന്റിന്റെയും ഓഫീസുകൾ ഒഴിഞ്ഞുകിടക്കുന്ന സാഹചര്യത്തിൽ ഇന്ത്യയുടെ ചീഫ് ജസ്റ്റിസ് ഇന്ത്യയുടെ പ്രസിഡന്റായി പ്രവർത്തിക്കുമെന്ന് 1969ലെ ഇന്ത്യയുടെ പ്രസിഡന്റ് (ഡിസ്ചാർജ് ഓഫ് ഫംഗ്‌ഷനുകൾ) നിയമം അനുശാസിക്കുന്നു.
പ്രസിഡന്റ് സക്കീർ ഹുസൈൻ മരണപ്പെട്ടപ്പോൾ വൈസ് പ്രസിഡന്റ് വി വി ഗിരി പ്രസിഡന്റായി പ്രവർത്തിച്ചു.
പിന്നീട് ഗിരി വൈസ് പ്രസിഡന്റ് സ്ഥാനം രാജിവച്ചു.
തുടർന്ന് ചീഫ് ജസ്റ്റിസ് മുഹമ്മദ് ഹിദായത്തുള്ള ഇന്ത്യയുടെ ആക്ടിംഗ് പ്രസിഡന്റായി.
കൺവെൻഷൻ അനുസരിച്ച്, സുപ്രീം കോടതിയിലെ ഏറ്റവും മുതിർന്ന ജഡ്ജി ആക്ടിംഗ് ചീഫ് ജസ്റ്റിസായി.
പുതുതായി തിരഞ്ഞെടുക്കപ്പെട്ട പ്രസിഡന്റ് ഒരു മാസത്തിനുശേഷം അധികാരമേറ്റപ്പോൾ, ജസ്റ്റിസ് ഹിദായത്തുള്ള ഇന്ത്യയുടെ ചീഫ് ജസ്റ്റിസായി തിരിച്ചെത്തി.
പ്രതിഫലവും സേവന വ്യവസ്ഥകളും
ഇന്ത്യൻ ഭരണഘടന, ഇന്ത്യൻ പാർലമെന്റി ന് ചീഫ് ജസ്റ്റിസിന്റെ പ്രതിഫലവും മറ്റ് സേവന വ്യവസ്ഥകളും തീരുമാനിക്കാനുള്ള അധികാരം നൽകുന്നു.
അതനുസരിച്ച്, 1958 ലെ സുപ്രീം കോടതി ജഡ്ജിമാരുടെ നിയമത്തിൽ അത്തരം വ്യവസ്ഥകൾ സ്ഥാപിച്ചിട്ടുണ്ട് (ശമ്പളങ്ങളും സേവന വ്യവസ്ഥകളും).
ആറാമത്തെ കേന്ദ്ര ശമ്പള കമ്മീഷൻ ശുപാർശയ്ക്ക് ശേഷം 2006-2008 ൽ ഈ പ്രതിഫലം പരിഷ്കരിച്ചു.
2018 പ്രതിസന്ധി
2018-ൽ, നാല് സുപ്രീം കോടതി ജസ്റ്റിസുമാർ, അന്നത്തെ ചീഫ് ജസ്റ്റിസ് ദീപക് മിശ്ര യ്‌ക്കെതിരെ സംസാരിച്ചു.